《乐清登箫台访洛箫泉》
明代·皇甫汸

仙踪讵可攀，荒台尚堪访。箫弄清泉中，舄振紫岩上。

波动若鸾清，云飘似凫往。浮筠本无垢，托心在尘想。

花溪如有灵，应流盖山响。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。